CELEX: 32004R2232
Language: da
Date: 2004-12-23 00:00:00
Title: Kommissionens forordning (EF) nr. 2232/2004 af 23. december 2004 om ændring af bilag I, II og III til Rådets forordning (EØF) nr. 2377/90 om en fælles fremgangsmåde for fastsættelse af maksimalgrænseværdier for restkoncentrationer af veterinærlægemidler i animalske levnedsmidler for så vidt angår altrenogest, beclomethason-dipropionat, cloprostenol, r-cloprostenol, sorbitansesquioleat og toltrazurilEØS-relevant tekst.

24.12.2004   
            
            
               DA
            
            
               Den Europæiske Unions Tidende
            
            
               L 379/71
            
         
      KOMMISSIONENS FORORDNING (EF) Nr. 2232/2004
   af 23. december 2004
   om ændring af bilag I, II og III til Rådets forordning (EØF) nr. 2377/90 om en fælles fremgangsmåde for fastsættelse af maksimalgrænseværdier for restkoncentrationer af veterinærlægemidler i animalske levnedsmidler for så vidt angår altrenogest, beclomethason-dipropionat, cloprostenol, r-cloprostenol, sorbitansesquioleat og toltrazuril
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2377/90 af 26. juni 1990 om en fælles fremgangsmåde for fastsættelse af maksimalgrænseværdier for restkoncentrationer af veterinærlægemidler i animalske levnedsmidler (1), særlig artikel 2 og 3 og artikel 4, stk. 3,
   under henvisning til udtalelser fra Det Europæiske Lægemiddelagentur udarbejdet af Udvalget for Veterinærlægemidler, og
   ud fra følgende betragtninger:
   
               (1)
            
            
               Alle farmakologisk virksomme stoffer, som inden for Fællesskabet anvendes i veterinærlægemidler til behandling af dyr bestemt til fødevareproduktion, bør vurderes i overensstemmelse med forordning (EØF) nr. 2377/90.
            
         
               (2)
            
            
               Stoffet altrenogest blev i afventning af afslutningen af de videnskabelige undersøgelser, kun til zooteknisk brug og i overensstemmelse med bestemmelserne i Rådets direktiv 96/22/EF af 29. april 1996 om forbud mod anvendelse af visse stoffer med hormonal og thyreostatisk virkning og af ß-agonister i husdyrbrug og om ophævelse af direktiv 81/602/EØF, 88/146/EØF og 88/299/EØF (2), opført i bilag III til forordning (EØF) nr. 2377/90 for svin og dyr af hestefamilien. Disse undersøgelser er nu afsluttet, og altrenogest bør derfor indsættes i bilag I til forordningen.
            
         
               (3)
            
            
               Stoffet beclomethason-dipropionat bør indsættes i bilag II til forordning (EØF) nr. 2377/90 for dyr af hestefamilien, men kun til inhalation.
            
         
               (4)
            
            
               Stofferne cloprostenol og r-cloprostenol er opført i bilag II til forordning (EØF) nr. 2377/90 for kvæg, svin og dyr af hestefamilien. Disse kategorier bør udvides til også at omfatte geder.
            
         
               (5)
            
            
               Stoffet sorbitansesquioleat er nært beslægtet med sorbitantrioleat, som er opført i bilag II til forordning (EØF) nr. 2377/90 for alle dyrearter bestemt til fødevareproduktion. En række andre sorbitanestere er tilladt som tilsætningsstoffer til levnedsmidler i henhold til Europa-Parlamentets og Rådets direktiv 95/2/EF af 20. februar 1995 om andre tilsætningsstoffer til levnedsmidler end farvestoffer og sødestoffer (3) og er derfor opført i bilag II til forordning (EØF) nr. 2377/90 for alle fødevareproducerende arter. De pågældende sorbitanestere er sorbitanmonostearat (E491), sorbitantristearat (E492), sorbitanmonolaurat (E493), sorbitanmonooleat (E494) og sorbitanmonopalmitat (E495). Sorbitansesquioleat bør derfor også indsættes i det nævnte bilag II for alle dyrearter bestemt til fødevareproduktion.
            
         
               (6)
            
            
               Stoffet toltrazuril er opført i bilag I til forordning (EØF) nr. 2377/90 for kyllinger, kalkuner og svin. For at gøre det muligt at afslutte de videnskabelige undersøgelser vedrørende udvidelse af bestemmelserne til også at omfatte kvæg bør toltrazuril indsættes i bilag III til forordningen, dog ikke for dyr, der producerer mælk bestemt til konsum.
            
         
               (7)
            
            
               Forordning (EØF) nr. 2377/90 bør derfor ændres i overensstemmelse hermed.
            
         
               (8)
            
            
               Fristen for, hvornår denne forordning finder anvendelse, bør være tilstrækkelig lang til, at medlemsstaterne kan foretage de nødvendige tilpasninger i de markedsføringstilladelser, der er udstedt i medfør af Europa-Parlamentets og Rådets direktiv 2001/82/EF af 6. november 2001 om oprettelse af en fællesskabskodeks for veterinærlægemidler (4).
            
         
               (9)
            
            
               De i denne forordning fastsatte foranstaltninger er i overensstemmelse med udtalelse fra Det Stående Udvalg for Veterinærlægemidler —
            
         UDSTEDT FØLGENDE FORORDNING:
   Artikel 1
   Bilag I, II og III til forordning (EØF) nr. 2377/90 ændres som angivet i bilaget til nærværende forordning.
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Den anvendes fra den 22. februar 2005.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 23. december 2004.
      
         
            På Kommissionens vegne
         
         Günter VERHEUGEN
         
         
            Næstformand
         
      
   
   
      (1)  EFT L 224 af 18.8.1990, s. 1. Senest ændret ved Kommissionens forordning (EF) nr. 1875/2004 (EUT L 326 af 29.10.2004, s. 19).
   
      (2)  EFT L 125 af 23.5.1996, s. 3. Senest ændret ved Europa-Parlamentets og Rådets direktiv 2003/74/EF (EUT L 262 af 14.10.2003, s. 17).
   
      (3)  EFT L 61 af 18.3.1995, s. 1. Senest ændret ved forordning (EF) nr. 1882/2003 (EUT L 284 af 31.10.2003, s. 1).
   
      (4)  EFT L 311 af 28.11.2001, s. 1. Senest ændret ved direktiv 2004/28/EF (EUT L 136 af 30.4.2004, s. 58).
   
      BILAG
      A.   Følgende stof indsættes i bilag I til forordning (EØF) nr. 2377/90.
      6.   Stoffer med virkning på forplantningssystemet
      6.1.   Progestagener
      
         
                     Farmakologisk virksomme stoffer
                  
                  
                     Restmarkør
                  
                  
                     Dyreart
                  
                  
                     MRL
                  
                  
                     Målvæv
                  
               
                     »Altrenogest
                         (1)
                     
                  
                  
                     Altrenogest
                  
                  
                     Svin
                  
                  
                     1 μg/kg
                  
                  
                     Hud + fedt
                  
               
                     0,4 μg/kg
                  
                  
                     Lever
                  
               
                     Dyr af hestefamilien
                  
                  
                     1 μg/kg
                  
                  
                     Fedt
                  
               
                     0,9 μg/kg
                  
                  
                     Lever«
                  
               
      B.   Følgende stoffer indsættes i bilag II til forordning (EØF) nr. 2377/90.
      2.   Organiske forbindelser
      
         
                     Farmakologisk virksomme stoffer
                  
                  
                     Dyreart
                  
               
                     »Beclomethason-dipropionat
                     
                  
                  
                     Dyr af hestefamilien (2)
                     
                  
               
                     Cloprostenol
                  
                  
                     Geder
                  
               
                     R-Cloprostenol
                  
                  
                     Geder
                  
               
                     Sorbitansesquioleat
                  
                  
                     Alle fødevareproducerende arter«
                  
               
      C.   Følgende stof indsættes i bilag III til forordning (EØF) nr. 2377/90.
      2.   Antiparasitære lægemidler
      2.4.   Midler mod protoser
      2.4.3.   Triazin-derivater
      
         
                     Farmakologisk virksomme stoffer
                  
                  
                     Restmarkør
                  
                  
                     Dyreart
                  
                  
                     MRL
                  
                  
                     Målvæv
                  
               
                     »Toltrazuril
                         (3)
                     
                  
                  
                     Toltrazurilsulfon
                  
                  
                     Kvæg
                  
                  
                     100 μg/kg
                  
                  
                     Muskel
                  
               
                     150 μg/kg
                  
                  
                     Fedt
                  
               
                     500 μg/kg
                  
                  
                     Lever
                  
               
                     250 μg/kg
                  
                  
                     Nyrer«
                  
               
      
         (1)  Kun til zooteknisk brug og i overensstemmelse med bestemmelserne i direktiv 96/22/EF.
      
         (2)  Kun til inhalation.
      
         (3)  Midlertidige MRL grænseværdier udløber den 1.7.2006. Må ikke anvendes til dyr, der producerer mælk bestemt til konsum.